ویکیپدیا:بلوکلاما
بلوکلاما قایدالاری — بوتون ویکیپئدیا ایستیفادچیلرینین بیلمهلی اولدوقلاری اساس قایدالارداندیر.
بلوکلاما — ایدارهچیلر و بوروکراتلار طرفیندن هر هانسیسا بیر ویکیپئدیا مقالهسینین رئداکتهسینه و یا ایستیفادچینین فعالیتینه قویولان قاداغادیر.
ایستیفادهچینین بلوکلانماسی[دَییشدیر]
ایستیفادهچینین بلوکلانماسی دئدیکده ایستیفادهچینین قئیدیات یازیسینین، آی.پی عونوانینین و یا آی.پی عونوانلار دیاپازونونون تئکنیکی بلوکلانماسی نظرده توتولور. آی.پی عونوانلار دیاپازونونون تئکنیکی بلوکلانماسی دیگر ایستیفادچیلرین ده ایشینه مانع اولارسا، او زامان بلوکلانما لغو ائدیلیر، لاکین رئداکته قاداغاسی قووهده قالیر.
ایستیفادهچینی بلوکلایان ایدارهچینین مقصدی ایلک نؤوبهده واندالیزمین و ویکیپئدیایا وورولاجاق هر-هانسی ایخلال و زیانین قارشیسینی آلماقدیر. نظره آلماق لازیمدیر کی، بلوکلانما قیصاص یوخ، خبردارلیق و قورویوجو واسیطهدیر. ایستیفادهچینین بلوکلانماسی ویکیپئدیانین و ویکیپئدیا جمعیتینین نورمال فعالیت گؤسترمهسینه قارشی یؤنلمیش حرکتین قارشیسینی آلماقدیر. بلوکلانما مدتی موختلیف اولا بیلر: 15 دقیقه، 1 ساعت، 6 ساعت، 12 ساعت، 24 ساعت و یا بیر نئچه آی. بعضا ویکیپئدیانی قوروماق اوچون ایستیفادهچینی مودتسیز بلوکلاماق لازیم گلیر.
ایستهنیلن ایستیفادهچی دیگر ایستیفادهچینین داورانیشیندا ویکیپئدیا قایدالارینا ضید حاللار گؤردوکده، بو بارهده ایدارچیلری خبردار ائتمهلیدیر. بونون اوچون او، کند میدانی و یا ایدارهچیلره موراجیعت صحیفهلرینده ایدارهچیلره موراجیعت ائده بیلر. حاقیندا شیکایت اولونموش ایستیفادچینین بلوکلانماسی حاقیندا قراری ایدارهچیلر وئریرلر.
بعضا ایستیفادهچینین بلوکلانماسی مسالهسی ایدارهچیلر آراسیندا موباحیثهیه سبب اولور. بونو نظره آلاراق قئیدیاتدان کئچمیش و ویکیپئدیادا معین امهگی اولان ایستیفادهچینین مودتسیز بلوکلانماسی، موطلق خبردارلیقدان و موزاکیرهلردن سونرا اولمالیدیر. ایستیفادهچینین بلوکلانماسی موختلیف سببلردن اولا بیلر. سببلر بلوکلانما سببلری بؤلمهسینده گؤستریلمیشدیر.
بلوکلانما سببلری[دَییشدیر]
- ایستیفادهچی ایستیفاده ائتدیگی بوتون قئیدیات آدلارینی ایستیفادهچی صحیفهسینده گؤسترمهلیدیر. ایستیفادچینین ایستیفاده ائتدیگی بیر نئچه گیزلی قئیدیات یازیسینین (کوکلالارین) اولدوغو آشکارلانارسا؛
- ایستیفادهچی سسوئرمهده بیر-نئچه قئیدیات آدیندان سس وئررسه:
- ایستیفادهچی ویکیپئدیادا اساساً واندالیزمله مشغول اولارسا (مقالهده بوتون متنین سیلینمهسی، مقالهده منبع ایله اساسلانمیش متنین سیلینمهسی، اعتیبارلی قایناغین و ایستینادلارین سیلینمهسی)؛
- ایستیفادهچی دیگر ایستیفادهچیلره قارشی کوبود داورانیب اونلاری تحقیر و تهدید ائدرسه؛
- ایستیفادهچی دیگر ایستیفادهچینی محکمه و یا دیگر فیزیکی شخص ایله هدهلهییرسه؛
- ایستیفادهچی دیگر ایستیفادهچی حاقیندا شخصی معلوماتلاری، اونون راضیلیغی اولمادان ویکیپئدیادا یایارسا (بو قایدا تفتیشچیلره عایید دئییل و اونلار ایستدیکلری ایستیفادهچی حاقیندا موعیَن معلوماتلاری، تفتیشچی حوقوقلارینا اویغون اولاراق ویکیپئدیادا آچیقلایا بیلرلر)؛
- ایستیفادهچی ساختاکارلیقلا مشغول اولاراق، ویکیپئدیادانین نورمال ایشینی پوزارسا.
بلوکلاما مودتی ایدارچی طرفیندن سربست اولاراق تعیین ائدیلیر.
ویکیپئدیادا تعقیب[دَییشدیر]
ایستیفادهچی اؤز حرکتلری ایله دیگر ویکیپئدیا ایستیفادهچیسینه و یا ایستیفادهچیلر قروپونا، اونلارا دولت، حوقوق، محکمه اورقانلاری و یا فیزیکی شخصلر طرفیندن سیاسی، دینی و یا دیگر تعقیبلره معروض قویماقلا زیان وئرمیشدیرسه، او زامان همین ایستیفادهچی خبردارلیق ائدیلمهدن، مودتسیز اولاراق ویکیپئدیادا بلوکلانیر.
ویکیپئدیادا ساختاکارلیق[دَییشدیر]
ویکیپئدیادا ساختاکارلیق قبول اولونمور و ساختاکارلیق ائتمیش ایستیفادهچی، ساختاکارلیغی ثوبوت اولونارسا تئز بیر زاماندا بلوکلانیر. ویکیپئدیادا ساختاکارلیق دئدیکده آشاغیداکی فعالیتلر نظرده توتولور:
- موزاکیرهلر زامانی باشقالارینین یازیلارینین سیلینمهسی، دَییشدیریلمهسی؛
- ایستیفادهچینین اؤزونون - آرتیق شرح وئریلمیش یازیلارینین معنالارینین دَییشدیریلمهسی و گیزلدیلمهسی، موختلیف متنلری کئچمیش موزاکیرهلره داخیل ائتمکله یانلیش فیکیر یارادیلماسی؛
- مقالهده دَییشدیرمه زامانی بیلهرکدن اعتیبارلی قایناقلارین دَییشدیریلمهسی؛
- مقالهده دَییشدیرمه زامانی بیلهرکدن ساختا قایناقلارین (ایستیفادهچینین ایدیعا ائتدیگی فیکیرلرین اصلینده اولمادیغی منبعلر) یازیلماسی؛
- سسوئرمه زامانی باشقاسینین عوضینه سسوئرمه.
مؤلیف حوقوقلارینین پوزولماسی و پلاگیات[دَییشدیر]
ویکیپئدیایا مؤلیف حوقوقلاری ایله قورونان بیلگینین، فایللارین مؤلیفین ایجازهسی اولمادان و یا منبع گؤستریلمهدن داخیل ائدیلمهسی قاداغاندیر. بئله کی، مؤلیف حوقوقلارینین پوزولماسی و پلاگیات گلهجکده ویکیپئدیایا قارشی موختلیف حوقوقی چتینلیکلرین باشلانماسینا سبب اولا بیلر کی، بو دا ویکیپئدیانین آدینا خلل گتیره بیلر.
اگر هر-هانسی متنده مؤلیف حوقوقلاری باخیمیندان موباحیثه یارانمیشدیرسا، ایلک آددیم همین متنین مقالهدن چیخاریلماسی اولمالیدیر.
مؤلیف حوقوقلارینین پوزولماسینی آشکار ائتمیش ایستهنیلن ایستیفادهچی، همین متنی سیلمک ایختیارینا مالیکدیر. خبردارلیقلارا باخمایاراق، مؤلیف حوقوقلارینی پوزاراق متنلرین ویکیپئدیادا یئرلشدیریلمهسی ایله مشغول اولان ایستیفادهچیلر، لاییحهنین موحافیظه ائدیلمهسی مقصدی ایله بلوکلانا بیلرلر.
عدالتلی ایستیفاده (“فایر-اوسئ”) لیسانسی ایله شکیللرین شخصی صحیفهلره قویولماسی قاداغاندیر. بونو آشکار ائتمیش ایدارهچی، شکیلی اؤزو سیلمک و یا بو بارهده ایستیفادهچییه اونون موزاکیره صحیفهسینده خبردارلیق ائتمک حوقوقونا مالیکدیر. اگر خبردارلیقلاردان سونرا دا ایستیفادهچی “فایر-اوسئ” لیسانسی ایله شکیللردن ایستیفادهیه داوام ائدرسه، بو زامان او بلوکلانا بیلر. دیگر طرفدن، ایدارهچی شکیلی ایستیفادهچی صحیفهسیندن سیلهرک، صحیفهنی موعیَن مودته دَییشدیرمهلر قاباغیندا موحافیظه ائده بیلر.
ایستیفادهچیلرین آدلاری[دَییشدیر]
ویکیپئدیادا قئیدیاتدان کئچرکن ایستیفادهچی اؤزونه پروکاسیا مقصدیله، تحقیرائدیجی و یا ادبسیز آد سئچمیشدیرسه، او زامان او، ایدارهچی طرفیندن بلوکلانا بیلر. همین ایستیفادهچیلرین شخصی و موزاکیره صحیفهلرینه خبردارلیق شابلونو قویولور.
یئنی ایستیفادهچیلرین آدلاری، آرتیق ویکیپئدیادا فعالیت گؤسترن ایستیفادهچیلرین آدلارینا چوخ بنزدیکده ده قئیدیات یازیلاری ایدارهچیلر طرفیندن بلوکلانمایا معروض قالیرلار.
اورتاق ایستیفادهچی آدلاری[دَییشدیر]
اورتاق ایستیفادهچی آدلارینا ویکیپئدیادا ایجازه وئریلمیر. اونلار آشکارا چیخاریلان کیمی، درحال و مودتسیز بلوکلانیرلار. اورتاق ایستیفادهچی آدی دئدیکده، عینی آدین بیر نئچه نفر طرفیندن ایستیفادهسی نظرده توتولور. اورتاق ایستیفادهچی آدلارینا ویکیپئدیادا احتیاج یوخدور. بئله کی، قئیدیاتدان کئچمهیَن آنونیم ایستیفادهچیلرده مقالهلرین رئداکتهسینده ایشتیراک ائده بیلرلر. دیگر طرفدن ویکیپئدیادا قئیدیاتدان کئچمک چوخ آساندیر و ایستیفادهچی قئیدیات زامانی گؤستردیگی الکترون عونوانینی گیزلهده بیلر.
آدی و رمزی اینترنتده یئرلشدیریلمیش هر هانسی ایستیفادهچی آدی دا "اورتاق ایستیفادهچی آدی" حساب اولونور و بئله حال آشکار اولونموشدورسا، ایدارهچینین همین ایستیفاده چی آدینی بلوکلاماق ایختیاری واردیر.
ace_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab